《赋竹深处》
宋代·卫宗武

淇园既往不足论，渭川徒多未足贵。
森然玉立闢幽深，弥望恢恢有余地。
何异东亭手亲植，遂使南阳日清閟。
绿云障日间弗容，翠涛翻空杳无涘。
冥冥韩林静而秀，窈窈蒋迳深且邃。
洗清袢暑迥莫留，截断俗尘飞不至。
何须层冰置几案，自然凉气生衣袂。
吟弄风月骚人徒，伯季松梅岁寒味。
於斯二仲可论交，谁为六逸宜邀致。
何时徒步许直造，著我其间同一醉。
只恐君疑庾亭来，角巾岂句还私第。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。